གཏི་མུག་

གཏི་མུག་ཅེས་པ་ནི་རྩ་ཉོན་དྲུག་གི་ནང་ནས་རྩ་བ་གཅིག་སྟེ། བླང་དོར་གྱི་གནས་དང་ཕན་གནོད་ཀྱི་རྒྱུ་མི་ཤེས་པའི་རྨོངས་པའི་སེམས་ཀྱི་རྣམ་པ་ཞིག་ཡིན་ནོ། །

 ནང་དོན། 
གཏི་མུག་ཅེས་པ་ནི་སེམས་ཅན་རྣམས་ལ་ཡོད་པའི་མ་རིག་པའི་རང་བཞིན་ཏེ། བདེ་སྡུག་གི་རྒྱུའི་བླང་དོར་ལ་རྨོངས་པའི་ཀུན་ནས་ཉོན་མོངས་པ་ཡིན་ནོ། །"སེམས་ཅན་རྨོངས་པ་རྣམས་ལ་བསམ་པའི་སྒོ་ནས་སྡུག་བསྔལ་ལ་མི་འདོད་པའི་བློ་སྐྱེས་ནས་དེ་འདོར་བར་འདོད་པའི་སེམས་ཡོད་ཀྱང་ལས་འབྲས་ལ་རྨོངས་པའི་ཉོན་མོངས་པའི་དབང་གིས་བླང་དོར་བགྱི་བའི་ཐབས་ལ་མི་མཁས་པས་སྦྱོར་བའི་སྒོ་ནས་ཕྱིན་ཅི་ལོག་ཏུ་འཇུག་སྟེ།"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཞེས་གསུངས་པ་ལྟར། སེམས་ཅན་རྣམས་ལ་སྡུག་བསྔལ་སྤོང་བར་འདོད་པའི་སེམས་ཡོད་མོད། ལས་འབྲས་ལ་རྨོངས་པས་ཕྱིན་ཅི་ལོག་གི་ལམ་ལ་འཇུག་པ་ཡིན་ནོ། །སེམས་ཅན་འཁྲུལ་པའི་ཚུལ། "སེམས་ཅན་ཐམས་ཅད་ཚེ་ཐུང་བ་ནད་མང་བ་ལོངས་སྤྱོད་མེད་པ་ལ་སོགས་པའི་འདི་ཕྱིའི་སྡུག་བསྔལ་མི་འདོད་པས་འདོར་བར་འདོད་པའི་སེམས་ཡོད་ཀྱང་། ཞེ་འདོད་དང་ལག་ལེན་ཕྱིན་ཅི་ལོག་ཏུ་གྱུར་ནས་སྲོག་གཅོད་པ། མ་བྱིན་པ་ལེན་པ་སོགས་མི་དགེ་བ་བཅུ་དང་དུ་བླངས་ནས་འདི་ཕྱིའི་སྡུག་བསྔལ་ཉིད་ལ་ཕྱེ་མ་སླེབ་མར་མེ་ལ་མཆོངས་པ་བཞིན་མངོན་པར་རྒྱུག་ཅིང་།"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། དེ་ནི་གཏི་མུག་གིས་འཁྲུལ་པའི་ཚུལ་ཡིན་ནོ། །

 དབྱེ་བ། 
རང་བཞིན་གྱི་སྡིག་པ་དང་བཅས་པའི་སྡིག་པ། "བདག་ནི་ཕན་གནོད་ཀྱི་རྒྱུ་དགེ་སྡིག་གི་བླང་དོར་ལ་རྨོངས་པའི་བྱིས་པ་མི་ཤེས་པ་མི་གསལ་བ་གཏི་མུག་གི་དབང་དུ་གྱུར་པས་རང་བཞིན་གྱི་ཁ་ན་མ་ཐོ་བ་སྟེ་བཅས་པའི་རྟེན་ཅན་ཡིན་མིན་གྱི་གང་ཟག་སུས་སྤྱད་ཀྱང་སྡིག་པར་འགྱུར་བ་མི་དགེ་བ་བཅུ་ལྟ་བུའམ། །བཅས་པའི་སྡིག་པ་སྟེ་སྡོམ་པ་བླངས་པ་བཅས་པའི་རྟེན་ཅན་ཁོ་ན་ལ་སྡིག་ཏུ་འགྱུར་བ་ཆང་འཐུང་བ་དང་། དྲོའི་ཟས་ཟ་བ་ལྟ་བུའི་ཁ་ན་མ་ཐོ་བ་གང་ཡིན་པ་རྣམས་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་པས་གཏི་མུག་གིས་སྤྱད་པའི་སྡིག་པ་ལ་རང་བཞིན་གྱི་སྡིག་པ་དང་བཅས་པའི་སྡིག་པ་གཉིས་སུ་དབྱེ་བ་ཡིན་ནོ། །

 ཉེས་དམིགས། 
ཉོན་མོངས་པའི་ནད་དང་འདྲ་བ། དྲན་པ་ཉེར་གཞག་ལས། "བད་ཀན་ལ་སོགས་སྐྱོན་མ་ཡིན། །སྐྱོན་གཞན་འདོད་ཆགས་ལ་སོགས་འདོད། །བད་ཀན་སོགས་ཀྱིས་ངན་སོང་དུ། །ཡིད་ཅན་སྐྱེ་བར་འགྱུར་མ་ཡིན། །སེམས་ཀྱི་སྐྱོན་རྣམས་འདི་དག་གིས། །ངན་སོང་སྟོན་པར་བྱེད་པ་ཡིན། །"ཞེས་གསུངས་པ་ལྟར། ལུས་ཀྱི་ནད་ལས་ཀྱང་ཉོན་མོངས་པའི་ནད་ཆེ་བ་ཡིན་ཏེ། འདིས་སེམས་ཅན་ངན་སོང་དུ་སྐྱེ་བར་བྱེད་པའི་ཕྱིར་རོ། །རྒྱུ་འབྲས་བླང་དོར་ལ་རྨོངས་པ། "རྒྱུ་འབྲས་བླང་དོར་ལ་རྨོངས་པའི་གཏི་མུག་གིས་འཁྲུལ་བར་གྱུར་པས་བདག་ཟིལ་གྱིས་ནོན་ཏེ། གཞན་སྡིག་པ་བྱེད་པ་ལ་རྗེས་སུ་ཡི་རང་བ་སྟེ་དགའ་བ་གང་བགྱིས་པའི་སྡིག་པ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་པ་ལྟར། གཏི་མུག་གིས་གཞན་གྱི་སྡིག་པ་ལ་ཡང་རྗེས་སུ་ཡི་རང་བར་འགྱུར་བ་ཡིན་ནོ། །

 གསོ་བའི་ཐབས། 
ཤེས་རབ་ཀྱིས་སེལ་བ། "ཤེས་རབ་ཆེན་པོའི་སྒོ་ནས་བླང་དོར་གྱི་གནས་བསྟན་ནས་རྒྱུ་འབྲས་བླང་དོར་ལ་རྨོངས་པའི་གཏི་མུག་ཀྱང་ནི་སེལ་བར་བྱེད་པ་ཡི་རྒྱུ་དེ་དང་དགེ་བ་སྟོབས་མཚུངས་གཞན་ག་ལ་ཡོད་དེ་མེད།"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཅེས་གསུངས་པ་ལྟར། ཤེས་རབ་ཆེན་པོས་གཏི་མུག་སེལ་བར་བྱེད་པ་ཡིན་ནོ། །ཐམས་ཅད་མཁྱེན་པའི་སྨན། "སྨན་པ་མཆོག་གི་བཀའ་བཞིན་སྒྲུབ་རིགས་པ་ནི། ཤིན་ཏུ་གསོ་དཀའ་བའི་ཉོན་མོངས་པའི་ནད་དེ་དག་གསོ་བའི་ཐབས་དེ་ལ་ནི་སྨན་པ་ཀུན་ལས་ཆེས་མཆོག་ཏུ་གྱུར་པའི་སྟོན་པ་ཐམས་ཅད་མཁྱེན་པ་ཉོན་མོངས་པའི་ནད་ཀྱི་ཟུག་རྔུ་ཐམས་ཅད་རྩད་ནས་འབྱིན་པར་མཛད་པ་ཡི་བཀའ་ལུང་ལས་ཇི་སྐད་གསུངས་པ་ལྟར་གྱི་གཉེན་པོ་ཁྱད་པར་ཅན་བསྟེན་དགོས།"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཞེས་གསུངས་པ་ལྟར། སྟོན་པ་ཐམས་ཅད་མཁྱེན་པའི་བཀའ་ལྟར་བྱས་ན་གཏི་མུག་གི་ནད་གསོ་ཐུབ་པ་ཡིན་ནོ། །

 བཤགས་པའི་ཐབས། 
འགྱོད་སེམས་བསྐྱེད་པ། "འགྱོད་སེམས་བསྐྱེད་དེ་བསམ་པ་ཐག་པའམ་སྙིང་ཐག་པའི་སྒོ་ནས། བཤགས་ཡུལ་མགོན་པོ་ཐུགས་རྗེ་ཆེན་པོ་དང་ལྡན་པ་རྣམས་ལ་མཐོལ་ཞིང་བཤགས་ཏེ་མི་འཆབ་ཅིང་མི་སྦེད།"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཅེས་གསུངས་པ་ལྟར། གཏི་མུག་གིས་བྱས་པའི་སྡིག་པ་ལ་སྙིང་ཐག་པ་ནས་འགྱོད་དེ་བཤགས་པར་བྱ་དགོས་པ་ཡིན་ནོ། །མི་རྟག་པ་བསྒོམ་པ། "དེ་ལྟར་བདག་ནི་ནམ་འཆི་ངེས་པ་མེད་ལ་འཆི་བའི་ཚེ་ལུས་ལོངས་སྤྱོད་དགྲ་གཉེན་ཐམས་ཅད་བོར་ནས་ཡུད་ཙམ་གྱིས་གློ་བུར་དུ་འགྲོ་བ་གློ་བུར་མགྲོན་པོ་ལྟ་བུ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་བདག་གིས་རྟོགས་པར་མ་གྱུར་པས་གཏི་མུག་སྐྱེ་བ་ཡིན་ཏེ། མི་རྟག་པ་བསྒོམ་པས་གཏི་མུག་སེལ་ཐུབ་པ་ཡིན་ནོ། །

 བསྡུས་དོན། 
གཏི་མུག་ཞེས་པ་ནི་བདེ་སྡུག་གི་རྒྱུ་དང་ལས་འབྲས་ཀྱི་ངོ་བོ་མི་ཤེས་པའི་རྨོངས་པའི་སེམས་ཡིན་ལ། འདིས་སེམས་ཅན་རྣམས་ཕྱིན་ཅི་ལོག་གི་ལམ་ལ་འཇུག་པར་བྱེད་དོ། །འདི་ནི་ཉོན་མོངས་པ་དྲུག་གི་ནང་གཙོ་ཆེ་ཤོས་ཤིག་ཡིན་ཏེ། ཐམས་ཅད་མཁྱེན་པའི་བཀའ་ལྟར་ཤེས་རབ་ཀྱིས་སེལ་དགོས་པ་ཞིག་ཡིན་ནོ། །གཏི་མུག་སེལ་བའི་ཐབས་གཙོ་བོ་ནི་ལས་འབྲས་ངེས་པར་ཡིད་ཆེས་པ་དང་མི་རྟག་པ་བསྒོམ་པ། བཤགས་པ་རྒྱུན་དུ་བྱེད་པ་སོགས་ཡིན་ནོ། །

 ལུང་ཁུངས། 
Category:སེམས་ཁམས་རིག་པ།